**Referat fra generalforsamling i kreds 57 Ferslev/Skibby søndag den 19. september 2021.**

Kjeld Andersen bød velkommen.

Ad 1) Valg af dirigent og referent. Jens Brogaard Jensen valgt som dirigent og Erling Isaksen referent.

Ad 2) Valg af stemmetællere. Hanne Kristiansen og Helene Rasmussen valgt.

Ad 3) Formandens beretning, herunder forelæggelse af revideret regnskab.

Kjeld Andersen fremlagde en beretning i forhold til, at den forløbne periode har været præget meget af Corona/Covid. Dette har medført en del nedlukninger og oplukninger med adskillige restriktioner.

Derfor har der været meget mindre aktivitet i hele foreningen i den forløbne periode.

Ved den seneste generalforsamling blev Flemming Sørensen og Poul Hjulmann Seidler genvalgt. Poul har desværre måtte trække sig fra bestyrelsesarbejdet. Vi vil fra kreds 57 takke Poul for den gode indsats, som han har ydet for foreningen.

Hovedbestyrelsen har efterfølgende valgt kun at være 3 i bestyrelsen (Birthe Moberg Kristensen, Flemming Sørensen og Kjeld Andersen, suppleret af 2 suppleanter (Anders Bülow og Erling Isaksen).

Klubhuset i Ferslev er et stort aktiv for kreds 57 og alle er glade for at have dette som samlingssted, men klubhuset kræver som alt mulig andet jævnlig vedligeholdelse.

Klubhuset har for nyligt været udlånt til afholdelse af vælgermøde for Fjordlandslisten.

Spejderne har henvendt sig angående et samarbejde med Kreds 57 med henblik på at benytte klubhuset og være med i udviklingen af det grønne område på den tidligere fodboldbane.

Vedrørende Ferslev Skole er politikerne uklare i svar på spørgsmål om dens vedligeholdelse og bygningernes fremtid. Der er fortsat mange aktiviteter i idrætssalen, men det er meningen, at bygningerne skal sælges. Det er endnu uklart, om salen sælges med eller ej.

Der er i den forløbne periode foregået et stort arbejde i at indgå en fornuftig aftale med Nordea i lyset af de såkaldte hvidvaskregler.

Aftalen indebærer, at der kun skal betales et årligt gebyr på 1.000 kroner fra hovedforeningen og ikke 1.000 kroner fra hovedforeningen samt 1.000 fra hver enkelt afdeling. Birthe har måtte bruge mange kræfter for at lande denne aftale. Stor ros til hende for hendes vedholdenhed.

Kreds 57 er som andre foreninger båret af det store frivillige arbejde der foregår. Da arbejdet hviler på færre og færre kræfter samtidig med, at omfanget af administrative opgaver stiger konstant, er der en stor fare for at små frivillige foreninger får svært ved at overleve på længere sigt.

Derfor en stor ros til alle de frivillige og deres store indsats.

Som en forening der er fyldt 125 år hører den til én af landets ældste.

Der var et par spørgsmål til den manglende vedligeholdelse på Ferslev skole. Kjeld henvender sig til Kenneth Rosén for at få løst problemerne.

Herefter blev formandens beretning godkendt.

Ad 4) Afdelingernes beretninger herunder regnskaber og præsentationer af afdelingsbestyrelser/udvalg for det kommende.

Gymnastik/Knud Petersen: I den forgangne periode har der ikke været ret stor aktivitet og der har været et pænt overskud i perioden.

Hanne Schneider: Arbejdsgruppen/udvalget består nu kun af 2 personer:

Hanne Schneider og Erling Isaksen.

Vi arbejder fint sammen i udvalget og har fået tingene til at fungere.

Desværre har 4 instruktører valgt at stoppe af personlige årsager.

Til gengæld har vi fået en ny instruktør (Anna Duus Bülow) og hjælper (Jens Duus Bülow) til børneholdet Krudtuglerne. Velkommen til dem. De virker meget engagerede og glæder sig til at gøre deres virke i foreningen.

Foregående sæson 2020/2021 var der 11 hold og i indeværende sæson 2021/2022 er der 8 hold.

Naturtræning har været i gang allerede i foråret og igen fra sidst i august og alle hold er netop kommet i gang.

Heidi Westerlin har 2 hold i Skibby og Britta Isaksen har 4 hold i Ferslev. Anna og Jens har et børnehold i Skibby med fin tilslutning.

Det er lidt svært, at komme i gang efter de mange nedlukninger. Der er gjort reklame på blandt andet Facebook og opslag forskellige steder.

Der afholdes et arrangement i idrætssalen/Ferslev skole lørdag den 2. oktober kl 13 -15 i anledning af Brittas 40 års jubilæum i 2020.

Arbejdsgruppe/udvalg: Hanne Schneider og Erling Isaksen.

Skydning/Knud Petersen: Der har i den forløbne periode været et mindre underskud.

Flemming Sørensen: Fugleskydning har været aflyst 2 gange på grund af restriktioner, men sæsonen er nu kommet i gang. Der afholdes et stævne i januar.

Udvalgsbestyrelse:Karen Brogaard Jensen, Svend - Erik Jensen, Jesper Poulø, Anne Bergmann, Flemming Sørensen og Mickey Nielsen

Teaterforening/Jens Brogaard Jensen: Der har været et lille underskud i perioden. På grund af nedlukninger har afdelingen været lukket.

Udvalgsbestyrelse: Christina Johnsen, Lene Larsen, Lene Jensen, Lars Dam og Jens Brogaard Jensen.

Mountainbike/Birthe Moberg Kristensen: Fornuftigt regnskab i perioden.

11 medlemmer i 2020.

Henrik Caspersen har i 2020 søgt og fået bevilget 10.000 kroner. Heraf er der købt en mountainbike til udlejning og der er afholdt et teknikkursus.

Henrik har i år søgt 20.000 kroner.

Arbejdsgruppe: Henrik Bedsted Caspersen, Henrik Kirkestrup og Erling Isaksen.

Fodbold/Flemming Sørensen: Der har været meget lidt aktivitet, kun en smule træning. Der opkræves ikke kontingent i 2021.

Udvalgsbestyrelse: Flemming Sørensen og Mikael Heede

Petanque: Der var ingen repræsentanter til stede herfra på denne generalforsamling.

Udvalgsbestyrelse: Kurt Petersen, Mikael Sjøgren, Keld Hjortsø Lorentzen, Niels Gram og Hans Jørgen Ludvig.

Volleyball/Helene Rasmussen: Aktiviteten startede i 2004 med 22 medlemmer og har været aktivt siden. Der har været deltagelse i landsstævner gennem årene. Der har altid været en god stemning i afdelingen.

I den seneste sæson har der ikke været den store aktivitet, men den nye sæson 2021/2022, er begyndt i tirsdags med 7 medlemmer.

Helene er lidt usikker på fremtiden for volleyballafdelingen, men hun ser med stor glæde tilbage på de mange gode oplevelser i den forløbne periode.

Udvalgsbestyrelse: Helene Rasmussen

Badminton/Kjeld Andersen: Der er et lille overskud, men ikke megen aktivitet i den forløbne sæson 2020/2021. Det tegner til, at der vil være god aktivitet i sæson 2021/2022.

Under badminton er en ny aktivitet - hockey - startet med 8 medlemmer.

Sidst men ikke mindst er der 3, der spiller bordtennis under badminton.

Udvalgsbestyrelse: Henning Skov Andersen, Carl Rasmussen og Kjeld Andersen.

Ad 5) Ingen indkomne forslag.

Ad 6) Valg til bestyrelse (§ 7)

På valg for 2 år var Birthe Moberg Kristensen og Kjeld Andersen.

Begge blev genvalgt uden modkandidater.

Ad 7) Valg af suppleanter til bestyrelsen.

På valg for 1 år var Anders Bülow og Erling Isaksen.

Begge blev genvalgt uden modkandidater.

Ad 8) Valg af revisorer (§ 9)

På valg for 2 år var Gert Nielsen.

Gert blev genvalgt uden modkandidater.

Ad 9) Valg af fanebærer.

På valg for 2 år var Gert Nielsen.

Gert blev genvalgt uden modkandidater.

Ad 10) Jens afsluttede sin rolle på denne generalforsamling, med at udtrykke sin glæde ved hvervet og han foranstaltede et “Længe leve Kreds 57 Ferslev/Skibby”.

Kjeld takkede afslutningsvis og udtrykte, at bestyrelsen vil arbejde meget for at få nye kræfter ind i foreningen i den kommende tid.

Referent

Erling Isaksen.